Muy buenos dias, veli Cesar! - Muy buenos dias, Sari.
Muy buenos dias, Hannu! - Muy bien. Qué tal, Sari?
Hienoa, että te molemmat olette täällä.
Viime jaksossa kuulimme ihmeellisen todistuksesi, -
miten sefardijuutalaisena löysit Jeesuksen elämääsi.
Tänään puhumme lisää siitä, mitä sinä teet.
Jumala johdatti sinut Melillaan.
Voitko kertoa, millainen paikka Melilla on ja missä se sijaitsee?
Melilla on Espanjalle kuuluva erillisalue Marokossa.
Sen pinta-ala on noin 12 neliökilometriä.
Hyvin pieni siis. Se on aitojen ympäröimä, ja se kuuluu Eurooppaan.
Se kuuluu Eurooppaan, mutta se sijaitsee... - Marokossa.
Se on siis hyvin strateginen paikka.
Olen matkustellut monissa paikoissa maailmassa, -
mutta mielestäni Melilla on -
strategisesti tärkeimpiä paikkoja evankeliumin kannalta.
Koko Pohjois-Afrikassa meillä on ollut vapaus -
julistaa Jeesusta avoimesti.
Hannu, olet käynyt Melillassa monta kertaa. - Pitää paikkansa.
Mitä sinä ajattelet? Millaisia kokemuksia sinulla on Melillasta?
Oltuani noin 20 vuotta muslimien keskuudessa -
ja julistettuani heille evankeliumia olen kanssasi aivan samaa mieltä.
Se on hyvin strateginen paikka muslimien tavoittamiselle.
He yleensä vastustavat evankeliumia, mutta Melillassa voi julistaa vapaasti.
Pohjois-Afrikka on muuten hyvin pimeä ja tavoittamaton.
Minä pidän Melillasta.
Te kaksi tapasitte vuosia sitten.
Voisitteko kertoa, milloin tapasitte?
Minulla oli etuoikeus tavata veli Hannu -
Madridissa eräässä konferenssissa, jonne meidät oli kutsuttu puhumaan.
Muistaakseni se oli vuonna 2008.
Hän kertoi kuulumisia Etiopiasta, minä puolestani Melillasta.
Meille syntyi hyvin tiivis yhteys.
Siitä asti meillä on ollut tosi hieno suhde.
Haluaisitko lisätä jotain tähän alkuvaiheeseen?
Muistan aina ensimmäisen matkani Melillaan.
Olin siellä lähetystyöntekijä Jaakko Sopasen kanssa.
Siihen aikaan teillä oli teltta. - Suuri teltta.
Niin, ja minä muistan sunnuntaikokouksen.
Kutsuit minut siihen puhumaan. Puhuin aiheesta "Älä pelkää".
Se on erittäin tärkeää meille, jotka palvelemme vainottuja -
ja julistamme evankeliumia vaikeilla alueilla, ettei pidä pelätä.
Samaan aikaan kun puhuin aiheesta, muslimit kivittivät telttaa.
Muistatko? - Heittelivät kivillä ja pulloilla.
Muistan myös monet hyvät keskustelut.
Ja sitten kun teillä oli evankeliointikokous, -
en voinut uskoa silmiäni. Teltta oli täynnä muslimeja.
Ja sitten myöhemmin...
Ja siihen aikaan puhuin melko sujuvasti myös arabiaa.
Saarnasimme heille, -
ja näin, että ihmiset olivat hyvin vastaanottavaisia evankeliumille.
Tämä kaikki on hyvin mielenkiintoista.
Cesar, voisitko kertoa, millaista työtä te tarkalleen ottaen teette siellä?
Sillä alueella asuvista ihmisistä suurin osa on amazighilaisia.
Uskon, että heistä monilla on juutalaiset juuret.
Siksi he ovat evankeliumille avoimempia kuin muut.
Siitä asti, kun tulin sinne, olen vain yrittänyt rakastaa ja palvella heitä -
ja kertoa heille, miten he voivat saada elämäänsä -
maailman suurimman aarteen, Jeesuksen Kristuksen.
Ovatko he siis avoimia evankeliumille?
Onko ainakin osa? -Osa on, -
mutta ylivoimainen enemmistö ei tiedä, kuka Jeesus on.
Heille pitää siis vain kertoa Hänestä ja osoittaa Jumalan rakkautta.
Aivan. Mainitsit amazighilaiskansan.
Amazighilaiset ovat sama ryhmä, jota kutsutaan berbereiksi.
Aivan. Ovatko he muslimeja nykyisin? - Ovat.
Enemmistö heistä on muslimeja.
He eivät tunne juuriaan.
Heidän juurensa ovat pitkälti se, niin kuin viimeksi puhuttiin, -
että Espanjasta lähti paljon juutalaisia.
Heistä suurin osa meni Melillaan.
Melillassa on edelleen kuusi synagogaa -
ja vahva juutalaisyhteisö. Heitä meni myös kaikkialle Pohjois-Afrikkaan.
Nyt kun tapaan heitä, -
näkee, että monet siellä ovat oikeasti juutalaisia.
Heidän kulttuurinsa on muuttunut, -
mutta he tarvitsevat kuulla Jeesuksesta, joka heidät pelastaa.
Nyt teillä on siellä seurakunta.
Onko se yhä teltta vai onko teillä tilat?
On tapahtunut paljon. Meillä on iso ja pieni teltta.
Aiemmin meillä oli iso rakennus.
Se oli Jumalan taivaasta lähettämä, -
sillä se saatiin valmiiksi kolmessa viikossa.
Se oli todella iso, 320 neliötä, -
mutta hallinto käski sulkemaan sen.
Meidän täytyi alkaa kokoontua varastorakennuksessa, -
isossa hallissa. Paljon on muuttunut.
Kastatte ihmisiä. - Niin kastamme, koko ajan.
Viime viikolla kastoimme taas lisää niitä, jotka haluavat seurata Jeesusta.
Kun miettii Melillan sijaintia, -
se on Marokon yläpuolella. - Marokossa.
Mutta se kuuluu Eurooppaan.
Monet ihmiset yrittävät sinne päästäkseen Eurooppaan.
Totta. Sinä aikana, kun olen ollut siellä, -
sen kautta on kulkenut satojatuhansia ihmisiä kaikkialle Eurooppaan.
Heitä on tullut Saharan eteläpuolisista maista ja kaikkialta Afrikasta, -
Algeriasta ja Marokosta. Heitä tulee jatkuvasti.
Heillä on tosi monia tarpeita.
Miten te kohtaatte heitä ja täytätte heidän tarpeitaan?
Kun he saapuvat Melillaan, he tulevat käytännössä alastomina.
Heillä on paljon iho...
Ihottumia ja... Sairauksia.
Tapaamme heidät. Ruokimme heitä.
Jaamme heille vaatteita ja hygieniatarvikkeita.
Osoitamme heille Jumalan rakkautta ja jaamme Jumalan Sanaa.
He tulevat ja saavat sen. Monet ottavat Jumalan lahjan vastaan.
He ottavat vastaan Herran ja käyvät kasteella.
Sitten he lähtevät muualle.
Osa palvelee nyt pastoreita niemimaalla.
Osa hankkii ammatin ja korkeakoulututkinnon.
Joistain on tullut ammattilaisjalkapalloilijoita.
Monia, myös nuoria, on nyt kaikkialla Euroopassa. Kiintoisaa.
Hannu, olet käynyt Melillassa monta kertaa -
ja tavannut heitä. Mitä haluaisit kertoa heistä?
Miten me kristityt Suomessa voisimme rukoilla heidän puolestaan?
He ovat tehneet minuun yhä uudelleen hyvin suuren vaikutuksen.
Olen nähnyt suuren kunnioituksen, jota he tuntevat Cesaria ja tiimiä kohtaan.
Totta kai on myös niitä, jotka tekevät heidän elämästään vaikeaa -
ja yrittävät vastustaa työtä. Uskovat kohtaavat vainoja.
Mutta aina kun olen ollut siellä, ja te koette sen käytännössä joka viikko, -
tulee muslimeja, jotka haluavat, että heidän puolestaan rukoillaan.
He jonottavat päästäkseen rukoiltavaksi.
He siis aistivat jotenkin Herran läsnäolon.
Jumala vastaa rukouksiin.
He uskovat siihen. Se on hyvin koskettavaa.
Aloitin työn Marttyyrien äänessä neljä vuotta sitten. Muistat sen, Sari.
Ennen sitä kävin Cesarin luona. Edellisestä vierailusta oli vuosia.
Halusin jättää jäähyväiset, -
sillä lopetin työt lähetysjärjestössä.
Mutta kun olin siellä jättämässä teille jäähyväisiä, -
sillä yhteinen työmme siinä muodossa oli päättymässä, -
en päässyt irti ajatuksesta. Koin todella...
että Herra sanoi: "Älä lopeta tätä.
Haluan olla osa tätä.
Haluan, että sinä olet osa tätä."
Olemme sydämessämme kokeneet valtavaa rauhaa tästä työyhteydestä.
Kutsumme kaltaisiasi ihmisiä etulinjan työntekijöiksi, -
koska olette etulinjassa julistamassa evankeliumia -
esimerkiksi amazighilaisille.
He eivät tiedä, kuka Jeesus on. Olet siellä ensimmäisenä, -
joka kertoo heille pelastuksesta ja ikuisesta elämästä -
monesti vainojen keskellä.
Kun katsomme karttaa, Pohjois-Afrikka on tummalla värillä.
Se merkitsee sitä, että se on kristityille vaikeimpia paikkoja asua.
Se, missä te toimitte, on hyvin vaikea paikka.
Millaista vastustusta sinä ja seurakuntanne olette kohdanneet?
Se on hyvin vaikea paikka.
Seurakunnan tilat sijaitsevat kaupungin vaikeimmalla asuinalueella.
Siellä asuu paljon radikaaleja.
Nyt noin 12 vuoden aikana -
he ovat tehneet monia iskuja meitä vastaan.
Aivan kuten Hannu jo kertoi... Anteeksi.
Kun julistamme Sanaa, he heittelevät meitä kivillä ja pulloilla.
He ovat sytyttäneet rovioita oven eteen. He ovat polttaneet puut.
He ovat murtautuneet sisään, kun en ole ollut siellä, töhrineet autoja, -
ja rikkoneet paikkoja ja esimerkiksi toimiston.
He ovat pari kertaa varastaneet kaiken, mitä ovat irti saaneet.
He heittelevät jatkuvasti pulloja. Tiloissamme ei ole kattoa.
He heittelevät sinne lasipulloja.
Kaikkialla on lasinsiruja ja kiviä. He heittävät sisään kaikenlaista.
Silloinkin kun meillä on jumalanpalvelus, -
he heittävät kotitekoisia pommeja, -
jotka räjähtävät lasten ja vanhusten lähellä.
Sitä on jatkunut herkeämättä nyt 12 vuotta.
Mutta ihmeellisintä on se, ettei ikinä...
Ja monesti meidät on uhattu tappaa.
Mutta sanon vain: "Rakastan teitä."
Sen jälkeen kun koronapandemia alkoi, heillä on ollut hyvin vaikeaa, -
koska ei ollut ruokaa. Aloin ruokkia koko asuinaluetta.
Jaoimme ruokaa ja Jumalan rakkautta. Jokainen koti sai Raamatun.
Rukoilimme kaikkien puolesta. Sitten tapahtui valtava ihme.
Melillan televisio teki asuinalueesta dokumentin.
Asukkaat valittivat, etteivät poliitikot tee ikinä mitään auttaakseen heitä.
Ja ainoa taho, joka heitä on auttanut, on evankelikaalinen seurakunta.
Jumala kutsui meidät alun perin majakaksi.
Osoitamme heille rakkautta. Nyt he haluavat sielunhoitoa.
Monien elämä on muuttunut.
Sellaistenkin hulttionuorten, jotka ennen kulkivat aseiden kanssa -
tai yrittivät murtautua asuntooni nukkuessani -
ja esimerkiksi ryöstää tavaroita.
Nyt voin nukkua ovi auki rauhallisin mielin, -
sillä Jumalan rakkaus todella peittää syntien paljouden ja varjelee.
Ehdotan kaikille, niin kuin Jeesus sanoi, rakastakaa vihamiehiänne -
ja siunatkaa vainoojianne, että Jumala huolehtii kaikista.
Tärkeintä on se, että me teemme Hänen tahtonsa mukaisesti, -
niin kuin Hän on Sanassa sanonut. Rakkaus voittaa kaiken.
Meidän ei saa lähteä mukaan kostoon tai vihaan.
Emme saa antaa heille -
samalla mitalla takaisin riidoissa ja muussa sellaisessa.
Elämme uuden liiton aikaa.
Emme elä Vanhan testamentin silmä silmästä -aikaa.
Ei. Jeesus sanoi: "Rakastakaa niitä, jotka teitä vainoavat."
Uskon, että vastaus monille, jotka eivät tunne ja ymmärrä Jeesusta, -
on rakkaus. Kun jaamme Jeesuksen rakkautta, kaikki muuttuu -
ja kaikki on suurenmoista. Ja tänään voin sanoa, -
että olen täällä ja koen rauhaa, sillä tiedän, -
että kuitenkin lopuksi käy hyvin.
Niin. Se on hyvä opetus. Tulee rakastaa vihamiehiään, -
ja Jeesus tulee tilanteeseen.
Tiedän, että monet suomalaiset rakastavat seurakuntaanne.
He ovat käyneet auttamassa teitä ja näitä ihmisiä.
Sadat suomalaiset ovat olleet isona osana.
Niin kauan kuin minä olen ollut siellä...
Kaikki ovat hyvänä apuna, -
mutta suomalaiset lähetystyöntekijät -
ovat kaikkein lämminsydämisimpiä.
He eivät puhu liikaa, vaan vievät aina loppuun sen, minkä aloittavat.
He ovat tehneet todella paljon työtä. Se on suuri siunaus.
Hannu on toiminut siltana suomalaisille vapaaehtoisille.
Hannun kautta olemme voineet nähdä, miten valtavasti he ovat tehneet.
Hän tietää. Melkein kaikkea.
Suomalaiset ovat hyvin taitavia ja lahjakkaita.
He ovat hyviä kaikessa. Meillä on ollut suomalaisia -
kolmen kuukauden ikäisestä aina 90-vuotiaisiin asti.
Ja se on suurenmoinen paikka suomalaisille kristityille -
palvella Jumalaa lähetyskentällä, -
kuten sanoit, lyhyenkin ajan. Viikon, kaksi viikkoa, kuukauden -
sellaisessa ympäristössä, mistä Cesar on kertonut.
Se on hyvä paikka palvella, ja siellä on kaikille jotain tekemistä.
Nyt meille tulee vuodeksi suomalainen nainen.
Hänellä on erityinen todistus. Hän oli pyörätuolissa.
Jumala halusi koskettaa häntä -
ja Hän käytti minua kätten päällepanemisen kautta.
Nainen nousi pyörätuolista.
Hän alkoi kävellä. Nyt hän kävelee kaikkialle.
Hän haluaa antaa nyt elämänsä palvelemiseen Melillassa.
Hienoa kuulla.
Suomen Marttyyrien ääni tukee tätä etulinjan työtä.
Meille on hyvin tärkeää -
tukea etulinjan työtä eri paikoissa ja eri maissa.
Hannu, haluaisitko kertoa etulinjan työstä, -
jota Marttyyrien ääni tukee eri maissa?
Monissa maissa, kuten Kiinassa, Pakistanissa, -
Nigerian pohjoisosissa, jossa vaikuttaa Boko Haram -taistelijoita, -
ja monissa muissa maissa meillä on ihmisiä.
Kutsumme heitä etulinjan evankelistoiksi ja työntekijöiksi.
He menevät vaikeimpiin paikkoihin, joissa Jeesusta ei vielä tunneta.
Käytännössä se tarkoittaa Jeesuksen, Jumalan valon, -
Jumalan rakkauden, Jumalan valtakunnan viemistä sinne.
Siellä he kohtaavat vastustusta ja vainoa. Joitakuita on jopa tapettu.
Näimme juuri ennen kuin tulimme studioon, -
että taas oli ihmisiä kohdeltu erittäin huonosti.
Olemme auttaneet Pakistanissa. Muistat varmaan, Sari.
He ovat nyt sairaalassa. Kaksi miestä, työntekijää.
Autamme heitä selviytymään ja siirtymään eteenpäin.
Se on etulinjan työtämme.
Cesar on yksi etulinjan työntekijöistämme.
Haluamme tukea häntä ja hänen tiimiään ja auttaa ihmisiä Melillassa.
Heillä ei ole juuri tulonlähteitä. - Ei kenelläkään.
Siellä on kokonainen sukupolvi, jolla ei ole koskaan ollut työpaikkaa.
He ovat erittäin köyhiä.
Olemme jakaneet heille ruokapaketteja, -
joita he tarvitsevat, sillä heillä ei ole ruokaa.
Huolehdimme heidän tarpeistaan.
Suomalaisten järjestöjen, kuten Marttyyrien äänen, avulla -
olemme pystyneet olemaan heille siunauksena.
Uskon, että heillä on hyvin suuria tarpeita.
He todella näkevät nälkää.
Apunne ansiosta olemme voineet olla siunauksena sadoille perheille.
Eikä vain vähäosaisille ja perheille. Me teemme myös sitä.
Mutta Cesar pystyy julistamaan evankeliumia.
Raamattu tekee hyvin selväksi, että heidän täytyy saada siitä palkka.
Heitä pitää auttaa tilojen vuokranmaksussa ja muussa, -
jotta he voivat jatkaa evankeliumin työtä.
Kolehdit siellä ovat hyvin pieniä. Ihmisillä ei ole rahaa.
Niin, koska sitä ei ole.
Ja rohkaisemme tietysti ohjelman katsojia ja kaikkia kristittyjä -
rukoilemaan etulinjan työntekijöiden, perheiden ja tiimien puolesta.
Se on todellakin hengellinen taistelukenttä.
Tämä on näkymätöntä sotaa.
Paholainen yrittää kaikin keinoin pysäyttää työn.
Rohkaisemme kaikkia rukoilemaan, tukemaan työtä -
ja ehkä jopa lähtemään vapaaehtoiseksi.
Se on iso siunaus.
Tiedän, että työnne on monien suomalaisten sydämessä.
He rukoilevat sen puolesta ja tukevat sitä.
Mitä haluaisit sanoa heille? Onko jotain päivänpolttavia rukouspyyntöjä?
Millaisia tarpeita siellä on nyt?
Ensinnäkin olen todella kiitollinen.
Jumala tietää. Sydämeni on ylitsevuotavan kiitollinen -
Suomesta ja suomalaisista.
He ovat olleet suuri siunaus työllemme.
Olemme hyvin kiitollisia. Rukoilemme kaiken aikaa, -
että Jumala antaa heille terveyttä ja auttaa muissa tilanteissa.
Mutta tällä hetkellä pyydämme: pitäkää meidät rukouksissanne, -
että Jumala varjelisi meitä.
Maailma muuttuu aina vain pimeämmäksi ja pimeämmäksi.
Tarvitsemme lisää Jeesuksen valoa ja jumalallista varjelusta.
Meillä on vastassamme hyvin paljon pahoja voimia, -
jotka yrittävät häiritä Jumalan työtä.
Pyydämme esirukousta.
Ja jos haluat, voit tukea Marttyyrien ääntä, -
jotta voimme olla siunaukseksi. Se on suuren suuri...
suuri rukousvastaus. Jeesus pitää sinusta huolen.
Jeesus on hyvä, ja Hän haluaa siunata yltäkylläisesti.
Kiitos tuestanne tässä kovassa työssä, jota me olemme tehneet.
Kiitos, että kerroit tästä.
Paljon kiitoksia, veli Cesar, että olit kanssamme tänään, -
ja kiitos sinullekin, veli Hannu.
Suomennos: Marianne Tenetz